რონი ო’სალივანი

რონალდ ანტონიო „რონი“ ო’სალივანი (; დ. ) — ინგლისელი პროფესიონალი სნუკერისტი. ცნობილია სწრაფი თამაშის სტილით. თამაშის მრავალი დამკვირვებლის მოსაზრებით, იგი სნუკერის ისტორიაში ერთ-ერთი ყველაზე ნიჭიერი მოთამაშეა.

რონიმ თავისი პირველი სენჩერი-ბრეიკი 10 წლის ასაკში გააკეთა, ხოლო პირველი მაქსიმალური ბრეიკი — 15 წლისამ. 1992 წელს, 16 წლისა პროფესიონალი სნუკერისტი გახდა. მალევე მან მიიღო მეტსახელი „რაკეტა“ (). 17 წლისა და 358 დღის ასაკში მან გაიმარჯვა 1993 წლის დიდი ბრიტანეთის ჩემპიონატში, რითიც გახდა ყველაზე ახალგაზრდა მოთამაშე, რომელმაც სნუკერის პროფესიონალური რეიტინგული ტურნირი მოიგო. ეს რეკორდი დღემდე მას ეკუთვნის. იგი აგრეთვე ყველაზე ახალგაზრდა მოთამაშეა, რომელმაც მასტერსი მოიგო (1995 წელს, 19 წლისა და 69 დღის ასაკში).

ო’სალივანის რეკორდი სამმაგი გვირგვინის ტურნირებზე ითვლის შვიდ მსოფლიო ჩემპიონატს (2001, 2004, 2008, 2012, 2013, 2020, 2022), შვიდ მასტერსს (1995, 2005, 2007, 2009, 2014, 2016, 2017) და შვიდ დიდი ბრიტანეთის ჩემპიონატს (1993, 1997, 2001, 2007, 2014, 2017, 2018). სტივენ ჰენდრის, რეი რიარდონისა და სტივ დეივისის შემდეგ იგი მეოთხე მოთამაშეა, ვისაც სნუკერის თანამედროვე ეპოქაში ყველაზე მეტი მსოფლიო ჩემპიონატი აქვს მოგებული. ყველაზე მეტი რეიტინგული ტიტულის მფლობელთა შორის იგი მეორე ადგილს იკავებს 34 გამარჯვებით. კარიერაში მოპოვებული £10 მილიონიანი ფულადი ჯილდოს ოდენობით იგი პირველი მოთამაშეა ამ მაჩვენებლით. 2002-2003 და 2009-2010 წლების სეზონებს შორის იგი ხუთჯერ იყო მსოფლიო რეიტინგში პირველი. მისი სხვა მიღწევები მოიცავს პრემიერლიგის ათ ტიტულს და ინგლისის ნაკრებთან ერთად 2000 წლის ერთა თასის მოპოვებას.

ყველაზე მეტი სენჩერი ბრეიკის მფლობელთა სიაში იგი 787 სენჩერი ბრეიკით პირველ ადგილს იკავებს. მას ეკუთვნის პროფესიონალურ ტურნირებში ყველაზე მეტი მაქსიმალური ბრეიკის რეკორდი (13 მაქსიმალური ბრეიკით). 1997 წლის მსოფლიო ჩემპიონატზე მან დაამყარა ყველაზე სწრაფი მაქსიმალური ბრეიკის რეკორდი — 5 წუთი და 20 წამი.

მრავალრიცხოვანი გამოკითხვებისა და სპეციალისტების უმრავლესობის აზრით, რონი XXI საუკუნის ყველაზე პოპულარული სნუკერისტია. საიტ cuetracker.net-ის სტატისტიკის თანახმად, მატჩების მიხედვით ო’სალივანი სნუკერის ისტორიაში ყველაზე წარმატებული მოთამაშეა. ჩატარებული მატჩების საერთო რაოდენობიდან მის ანგარიშზეა თითქმის 74 %-იანი გამარჯვებების მაჩვენებელი, რაც ნებისმიერი სხვა პროფესიონალი (დამწყებისაც კი) სნუკერისტის მაჩვენებელზე მეტია, უახლოეს მიმდევრებს კი ასეთი მაჩვენებლები აქვთ: ჯონ ჰიგინსი (68.81 %) და სტივენ ჰენდრი (68,8 %). გარდა ამისა, ამავე სტატისტიკის თანახმად რონი ო’სალივანი ერთადერთი პროფესიონალია, რომელმაც ჩატარებული პარტიებიდან 60%-ზე მეტი მოიგო (60.8%)

 კარიერა 

 ადრეული კარიერა 
ო’სალივანის მიღწევები სნუკერში ადრეულ ასაკშივე იწყება. მან თავისი პირველი სენჩერი ბრეიკი (117) 10 წლის ასაკში გააკეთა, თავისი პირველი „სრული გაწმენდა“ტერმინი, რომელიც გამოიყენება სნუკერში და აღნიშნავს ფრეიმის დასაწყისში არსებული ყველა ბურთის ჩაგდებას ერთი ბრეიკით. (142) განახორციელა 12 წლისამ, ხოლო 13 წლის ასაკში გახდა ბრიტანეთის ჩემპიონი 16-წლამდელთა შორის. რონის პირველი სატელევიზიო დებიუტი შედგა Thames Snooker Classic-ზე, როცა იგი 14 წლის იყო. ამ მატჩს სტივ დეივისი კომენტატორობდა. 1991 წლის ბრიტანეთის სამოყვარულო პირველობის ფინალში 15 წლის ო’სალივანმა თავისი პირველი მაქსიმალური ბრეიკი გააკეთა და იმავე წელს მოიგო მსოფლიო ჩემპიონატი 21 წლამდელთა შორის. 1992 წელს 16 წლის რონი პროფესიონალი სნუკერისტი გახდა.

ო'სალივანმა 1992-1993 წლების სეზონი კარგად დაიწყო. თავისი პირველი 76 პროფესიონალური მატჩიდან მან 74 მოიგო, ამავდროულად განახორციელა 38-მატჩიანი გამარჯვებების სერია — რეკორდი, რომელიც ჯერაც მოუხსნელია. გრან-პრის საკვალიფიკაციო ეტაპზე მან 43 წუთსა და 36 წამში დაამარცხა ჯეისონ კურტისი ანგარიშით 5:0, რითიც დაამყარა მიმდინარე რეკორდი ყველაზე სწრაფი 9-ფრეიმიანი მატჩისა. ამის შემდეგ ალან ჰიუგზმა მას ზედმეტსახელად „რაკეტა“ () უწოდა. 1992 წლის სექტემბერში, 16 წლის ასაკში, იგი ყველაზე ახალგაზრდა მოთამაშე გახდა, ვინც მსოფლიო ჩემპიონატზე კვალიფიკაცია გაიარა. კრუსიბლში თავისი დებიუტი მან განახორციელა 1993 წლის 18 აპრილს, 17 წლისა და 134 დღის ასაკში. დღემდე იგი ლუკა ბრესელისა და სტივენ ჰენდრის შემდეგ მესამე ყველაზე ახალგაზრდა მოთამაშეა, ვინც კრუსიბლში ითამაშა. პირველ რაუნდში იგი ალან მაკმანუსთან დამარცხდა ანგარიშით 7:10. ო’სალივანი დასახელდა WPBSA-ს 1993 წლის საუკეთესო ახალგაზრდა მოთამაშედ.

1993-1994 წლების სეზონზე ო’სალივანმა დიდი ბრიტანეთის ჩემპიონატის ფინალში ჰენდრი დაამარცხა ანგარიშით 10:6 და თავისი პირველი რეიტინგული ტიტული მოიპოვა. 17 წლისა და 358 დღის ასაკში იგი პროფესიონალური რეიტინგული ტურნირის ყველაზე ახალგაზრდა გამარჯვებული გახდა. იგი ჰენდრის კვლავ შეხვდა European Open-ის ფინალში, თუმცა დამარცხდა 5:9. თავისი მეორე რეიტინგული ტიტული რონიმ მოიპოვა British Open-ზე, როდესაც ფინალში ჯეიმზ უოტანა დაამარცხა 9:4. მომდევნო მსოფლიო ჩემპიონატზე მან მეორე რაუნდს მიაღწია, მაგრამ ჯონ პეროტთან დამარცხდა ანგარიშით 3:13. ეს სეზონი მან მსოფლიო რეიტინგში 57 ადგილზე დაიწყო და მე-9 ადგილით დაამთავრა, საბოლოოდ კი დასახელდა WPBSA-ს 1994 წლის მოთამაშედ.

 1994/1995–1997/1998 
1994-1995 წლების სეზონზე ო’სალივანს არც ერთი რეიტინგული ტურნირი არ მოუგია, მაგრამ მიაღწია გრანპრის, დიდი ბრიტანეთის ჩემპიონატისა და Welsh Open-ის მეოთხედფინალებს; Dubai Classic-ისა და European Open-ის ნახევარფინალებს; აგრეთვე Thailand Open-ისა და British Open-ის ფინალებს. მან მოიპოვა თავისი პირველი მასტერსი ფინალში ჯონ ჰიგინსის დამარცხებით (9:3), რითიც ტურნირის ისტორიაში ყველაზე ახალგაზრდა გამარჯვებული გახდა (19 წლის და 69 დღის). ის აგრეთვე მივიდა მსოფლიო ჩემპიონატის მეოთხედფინალამდე, მაგრამ ჰენდრისთან დამარცხდა 8:13. პროფესიონალ სნუკერისტად ყოფნის მესამე სეზონის მიწურულს ო’სალივანი მსოფლიო რეიტინგში მე-3 ადგილს იკავებდა. იგი მხოლოდ ჰენდრისა და დევისს ჩამორჩებოდა.

1995-1996 წლების სეზონზე რონიმ დიდი ბრიტანეთის ჩემპიონატის მეოთხედფინალამდე მიაღწია, მაგრამ ენდი ჰიქსთან დამარცხდა 7:9. იგი გავიდა მასტერსის ფინალში, მაგრამ ჰენდრისთან დამარცხდა 5:10. მან მიაღწია თავის პირველ ნახევარფინალს მსოფლიო ჩემპიონატზე, მაგრამ პიტერ ებდონთან მარცხი განიცადა 14:16. სნუკერის მმართველმა ორგანომ ო’სალივანი დამნაშავედ მიიჩნია ღონისძიების დროს პრეს-ატაშეს — მაიკ გენლის წინააღმდეგ ფიზიკურ თავდასხმაში. ამისთვის მან მიიღო ორწლიანი პირობითი სასჯელი, დაეკისრა ჯარიმა £20,000-ის ოდენობით. გარდა ამისა, რჩევის გათვალისწინებით, £10,000 შესწირა ქველმოქმედებას.

1996-1997 წლების სეზონზე ო’სალივანმა მოიპოვა ორი რეიტინგული ტიტული, Asian Classic, ფინალში ბრაიან მორგანის დამარცხებით (9:8), და German Open, ფინალში ალან რობიდოს დამარცხებით (9:7). 1997 წლის თებერვალში მან ზედიზედ მესამედ მიაღწია მასტერსის ფინალს, სადაც იგი დევისს შეხვდა. მას შემდეგ, რაც ო’სალივანმა პირველი ორი ფრეიმი სენჩერი ბრეიკებით (116 და 113) მოიგო, მესამე ფრეიმი ჩაიშალა სნუკერის პირველი სტრიკერის, ლიან კროფტსის გამო. დევისმა მოგვიანებით განაცხადა, რომ სტრიკინგის ინციდენტმა ო’სალივანის კონცენტრაცია და ინერცია დაარღვია, რამაც მას მატჩში დაბრუნების საშუალება მისცა. შუადღის სესია დასრულდა თანაბარი ანგარიშით 4:4. საღამოს სესია ო’სალივანმა 49 წუთში ოთხი ფრეიმის გამარჯვებით დაიწყო და მნიშვნელოვნად დაწინაურდა, ანგარიში გახდა 8:4, მაგრამ დევისი არ დანებდა, ზედიზედ ექვსი ფრეიმი მოიგო და საბოლოოდ გაიმარჯვა 10:8. 1997 წლის 21 აპრილს, მსოფლიო ჩემპიონატის პირველ რაუნდში მიკ პრაისთან მატჩში ო’სალივანმა გააკეთა ყველაზე სწრაფი მაქსიმალური ბრეიკი — 5 წუთი და 20 წამი, საშუალოდ ერთი დარტყმა 8,8 წამში. ეს აგრეთვე რონის პირველი მაქსიმალური ბრეიკი იყო პროფესიონალურ შეჯიბრებაში. იგი მსოფლიო ჩემპიონატს გამოეთიშა მეორე რაუნდიდან, როდესაც დარენ მორგანთან დამარცხდა 12:13.

1997-1998 წლების სეზონზე ო’სალივანმა ფინალში ჰენდრის დამარცხებით (10:6) მეორეჯერ მოიპოვა დიდი ბრიტანეთის ჩემპიონის ტიტული. თებერვალში იგი მასტერსის მეოთხედფინალში გავიდა, მაგრამ დევისთან წააგო 3:6. მოგვიანებით იმავე თვეში მან მოიგო Scottish Open. ფინალში ჯონ ჰიგინსს სძლია 9:5. მომდევნო თვეში Irish Masters-ის ფინალში დაამარცხა კენ დოერტი, მაგრამ მატჩის შემდეგ დისკვალიფიკაცია მიიღო, რადგან ტესტმა მის სხეულში კანაბისი აღმოაჩინა. ტიტული დოერტის გადაეცა. ო’სალივანმა მეორედ მიაღწია მსოფლიო ჩემპიონატის ნახევარფინალს, მაგრამ ჰიგინსთან წააგო 9:17.

 1998/1999–2000/2001 

1998-1999 წლების სეზონზე ო’სალივანმა ვერ დაიცვა ბრიტანეთის ჩემპიონის ტიტული. მან ტურნირი პირველი რაუნდის მატჩამდე დატოვა. მისი მენეჯერი იუწყებოდა, რომ რონი იტანჯებოდა ფიზიკური და ნერვული გამოფიტვისგან და რომ ექიმებმა მას დასვენება უბრძანეს. სხვა ცნობების თანახმად ო’სალივანს დეპრესია ჰქონდა. მან მასტერსის მეოთხედფინალს მიაღწია, მაგრამ დოერტისთან წააგო 2:6. მსოფლიო ჩემპიონატზე ბოლო ოთხი წლის განმავლობაში მან თავის მესამე ნახევარფინალამდე მიაღწია, მაგრამ კვლავ დამარცხდა ჰენდრისთან 13:17. მატჩის მსვლელობისას მოთამაშეებმა სულ რვა სენჩერი ბრეიკი გააკეთეს, ოთხი — ჰენდრიმ და ოთხი — ო’სალივანმა. როდესაც ჰენდრიმ 21-ე და 22-ე ფრეიმებში გააკეთა 101 და 108 სენჩერი ბრეიკები, ო’სალივანმა ამის პასუხად 23-ე ფრეიმში 134-იანი ბრეიკი გააკეთა. იგი მხოლოდ მცირედით ასცდა მაქსიმალურ ბრეიკს, როცა ვარდისფერი ბურთულა შუა ლუზაში ვერ ჩააგდო. 24-ე ფრეიმში ო’სალივანმა 110-იანი ბრეიკი გააკეთა და ზედიზედ მეოთხე ფრეიმი მოიგო სენჩერის მეშვეობით.

1999-2000 წლების სეზონზე ო’სალივანმა ორი ტურნირი მოიგო, China Open, სადაც მანდ ფინალში სტივენ ლის სძლია 9:2, და Scottish Open, სადაც ფინალურ მატჩში მარკ უილიამსი დაამარცხა ანგარიშით 9:1. ზედიზედ მესამე წლის განმავლობაში იგი მასტერსის მეოთხედფინალიდან გამოვარდა. ეს მატჩი მან ჯონ პეროტთან დათმო 3:6. მსოფლიო ჩემპიონატზე იგი პირველივე რაუნდში დამარცხდა დევიდ გრეისთან ანგარიშით 9:10, მიუხედავად იმისა, რომ გახდა პირველი მოთამაშე, რომელმაც 19-ფრეიმიან მატჩში ხუთი სენჩერი ბრეიკი გააკეთა.

2000-2001 წლების სეზონის მსვლელობისას ო’სალივანმა ექვსი ტურნირი მოიგო და კიდევ ერთი ტურნირის ფინალს მიაღწია. მან მოიგო Champions Cup, ფინალში მარკ უილიამსის დამარცხებით (7:5) და მიაღწია გრანპრის ფინალს, მაგრამ 5:9 წააგო იმავე უილიამსთან. მან წარმატებით დაიცვა თავისი China Open ტიტული, როდესაც ფინალში უილიამსი 9:3 დაამარცხა. სტივენ ჰენდრის ფინალში დამარცხებით (9:8) რონიმ მოიგო Irish Masters და მოახერხა თავისი პირველი მსოფლიო ჩემპიონატის მოგება, როცა ჯონ ჰიგინსს სძლია 18:14. ო’სალივანმა ეს გამარჯვება მამას მიუძღვნა. სეზონი მან პრემიერ ლიგის გამარჯვებით დაასრულა. მას შემდეგ, რაც მან ლიგის საფეხურზე მეორე ადგილი დაიკავა, დაამარცხა ჰიგინსი ნახევარფინალში (6:3) და ჰენდრი ფინალში (9:7).

 2001/2002–2003/2004 
2001-2002 წლების სეზონზე ო’სალივანი მესამეჯერ დაეუფლა დიდი ბრიტანეთის ჩემპიონის ტიტულს. ფინალში მან კენ დოერტი გაანადგურა 10:1. მსოფლიო ჩემპიონატზე, სანამ ნახევარფინალში ჰენდრის შეხვდებოდა, ო’სალივანმა წინასამატჩო ინტერვიუში განაცხადა: „ვიცი, რომ თუკი დავმარცხდები და იგი მოვა, ჩემ წინ მუნის — შეურაცხმყოფელი ჟესტი გააკეთებს და დამცინავად მომაძახებს, მე უბრალოდ ვეტყვი „ყოჩაღ, ახლა წადი და შენს პატარა მოსაწყენ ცხოვრებას დაუბრუნდი“, სადაც მას მხედველობაში ჰქონდა 1999 წლის წინა მატჩი ჰენდრისთან. მატჩში ო’სალივანმა პირველ დღეს ლიდერობა მოიპოვა. ანგარიში იყო 8:5 მის სასარგებლოდ, მაგრამ მეორე დღეს ჰენდრი გამოკეთდა და ფინალური სესიის წინ ანგარიში 12:12 გახადა. საბოლოოდ ჰენდრიმ ო’სალივანს აჯობა და მოიგო 17 ფრეიმით 13-ის წინააღმდეგ. მატჩის შემდეგ ო’სალივანმა ჰენდრის ცუდ სპორტულ სიმარჯვეში დასდო ბრალი, რაშიც იგი გულისხმობდა ჰენდრის ქმედებას, როცა მან უწინ ერთ-ერთ ტურნირზე დარტყმა ააცილა. ჰენდრის კომენტარი არ გაუკეთესბია ოპონენტის ამ აფეთქებაზე, მაგრამ ო’სალივანმა თავისი შენიშვნებისთვის კრიტიკა დაიმსახურა სტივ დეივისის, დენის ტეილორისა და კლაივ ევერტონისგან. მოგვიანებით მან ჰენდრის ბოდიში მოუხადა თავისი კომენტარებისთვის. ო’სალივანმა სეზონი პრემიერ ლიგის ტიტულის დაცვით დაასრულა. მას შემდეგ, რაც ლიგის საფეხური პირველი ადგილით დაამთავრა, მან დაამარცხა ჯიმი უაიტი ნახევარფინალში (6:2) და ჯონ ჰიგინსი ფინალში (9:4). 2002-2003 წლების სეზონი მან რეიტინგში პირველი ადგილით დაიწყო.

ო’სალივანს კიდევ ერთი წარმატებული სეზონი ჰქონდა 2002-2003 წლებში. იგი შვიდი სხვადასხვა რეიტინგული ტურნირის 16-ეულში მოხვდა. სეზონი მან დაიწყო მოწვევითი Scottish Masters-ის მოგებით. ფინალში რონიმ მოახერხა ჯონ ჰიგინსის დამარცხება (9:4). მან მიაღწია LG Cup-ის მეოთხედფინალს, სადაც ვერ გასცდა კრის სმოლს, რომელიც მოგვიანებით ამ ტურნირის გამარჯვებული გახდა. მოხვდა აგრეთვე British Open-ის 16-ეულში, მაგრამ დამარცხდა პოლ ჰანტერთან; დიდი ბრიტანეთის ჩემპიონატის მეოთხედფინალში, სადაც დრიუ ჰენრის ვერ სძლია; და Welsh Open-ის მეოთხედფინალში, სადაც მარკო ფუსთან დამარცხდა. ამის შემდეგ ო’სალივანმა გამარჯვებების სიაში ორი რეიტინგული ტურნირი მიითვალა: European Open-ის ფინალში მან მოახერხა ჰენდრის დამარცხება, Irish Masters-ის ფინალში კი ჰიგინსს სძლია. Scottish Open-ზე იგი 16-ეულში მოხვდა, მაგრამ კენ დოერტისთან წააგო. ამ სეზონის განმავლობაში რეიტინგულ ტურნირებზე მისი ერთადერთი პირველრაუნდიანი წაგება მანიწვნია მსოფლიო ჩემპიონატზე, როდესაც პირველ რაუნდშივე მარკო ფუსთან დამარცხდა 6:10, მიუხედავად იმისა, რომ ამ თამაშში მან მაქსიმალური ბრეიკი გააკეთა. ამ მარცხის გამო მან მსოფლიო რეიტინგში მესამე ადგილზე გადაინაცვლა. რონიმ მონაწილეობა მიიღო პრემიერლიგაზე, თუმცა, მიუხედავად იმისა, რომ ლიგის საფეხურის შემდეგ იგი ცხრილს ლიდერობდა, მეოთხედფინალში ვერ მოახერხა ფუს დამარცხება და წააგო ანგარიშით 4:6.

2003-2004 წლების სეზონზე ო’სალივანი სამი რეიტინგული ტურნირის ფინალში გავიდა. მან მიაღწია British Open-ის ფინალს, მაგრამ ჰენდრისთან დამარცხდა 6:9. მოიგო Welsh Open-ის ფინალი სტივ დეივისის დამარცხებით (9:8). მიაღწია მასტერსის ფინალს, მაგრამ პოლ ჰანტერთან დამარცხდა 9:10, მიუხედავად იმისა, რომ ლიდერობდა ჯერ 6:1-ს, შემდეგ კი 9:7-ს. 2004 წელს ო’სალივანის მამამ დაურეკა ექვსგზის მსოფლიო ჩემპიონ რეი რიარდონს და სთხოვა, რონისთვის რაიმე რჩევა მიეცა. რიარდონის დახმარებით ო’სალივანმა აღიდგინა თავისი ფორმა და მოიგო 2004 წლის მსოფლიო ჩემპიონატი. ნახევარფინალში მან ჰენდრი გაანადგურა 17:4, რაც მსოფლიო ჩემპიონატის ნახევარფინალის ისტორიაში ყველაზე „ცალმხრივი“ გამარჯვებაა. ფინალში რონიმ მოახერხა გრემ დოტის დამარცხება (18:8), მიუხედავად იმისა, რომ პირველი ხუთი ფრეიმი წააგო. მატჩის ცუდი დასაწყისი მან დააბრალა დოტის მწვრთნელის, დერეკ ჰილის „გონების თამაშებს“, რადგან ეს უკანასკნელი ო’სალივანს მატჩის წინ გასახდელში ესტუმრა. შემდეგო ორი სეზონის განმავლობაში ო’სალივანი რეიტინგში პირველ ადგილს იკავებდა.

 2004/2005 
2004-2005 წლების სეზონი ო’სალივანმა გრან-პრის მოგებით დაიწყო. ფინალში მან იან მაკ-კალოჰს სძლია 9:5. შემდეგ იგი გავიდა British Open-ის ნახევარფინალში, მაგრამ სტივენ მაგუაიერთან დამარცხდა 1:6, და დიდი ბრიტანეთის ჩემპიონატის ბოლო 32-ეულში, სადაც კიდევ ერთხელ წააგო მაგუაიერთან, ამჯერად 6:9. 2005 წელს რონიმ დაიცვა Welsh Open-ის ტიტული ფინალში სტივენ ჰენდრის დამარცხებით (9:8). ტურნირის განმავლობაში ო’სალივანმა განახორციელა ათი სენჩერი ბრეიკი, მათ შორის 146 ქულიანი, რაც ტურნირის უმაღლესი ბრეიკია. ამის შემდეგ მან მოიგო თავისი მეორე მასტერსი, როცა ფინალში ჯონ ჰიგინსი დაამარცხა 10:3. ფინალის შემდეგ ჰიგინსმა ო’სალივანი დაახასიათა, როგორც „ნამდვილი გენიოსი“.

ო’სალივანმა ფინალში მეთიუ სტივენსის დამარცხებით (10:8) მოახერხა თავისი მესამე Irish Masters-ის მოგება. მან გამოტოვა China Open სამედიცინო მიზეზების გამო, რის შემდეგაც იგი გააკრიტიკა ენტონი ჰემილტონმა, რომელმაც განაცხადა, რომ ო’სალივანის მოვალეობა იყო საზღვარგარეთ სნუკერის გავრცელებისთვის ხელის შეწყობა. მსოფლიო ჩემპიონატზე ო’სალივანი მეოთხედფინალში დამარცხდა პიტერ ებდონთან. ანგარიში 8:2 იყო რონის სასარგებლოდ, როცა ებდონი თამაშში დაბრუნდა და საბოლოოდ 13:11 იმარჯვა. იგი განსაკუთრებით მტკიცე და ნელი სტილით თამაშობდა. ბევრმა მაყურებელმა მას ბრალი დასდო იმაში, რომ ნელი ტემპით თამაშით სურდა ო’სალივანის სწრაფი თამაშის განადგურება. მატჩის შემდეგ ო’სალივანმა პრესას განუცხადა, რომ, სავარაუდოდ, მომავალ სეზონზე იგი აღარ მიიღებდა შეჯიბრებებში მონაწილეობას და შესაძლოა, სულაც წასულიყო სპორტიდან. ო’სალივანმა მონაწილეობა მიიღო პრემიერ ლიგაში. ლიგის საფეხურზე ცხრილში მესამე ადგილის დაკავების შემდეგ ო’სალივანმა ნახევარფინალში ჰენდრი დაამარცხა 5:0, ხოლო ფინალში — უილიამსი 6:0. 2005 წლის სექტემბერში მან განაცხადა, რომ 2005-2006 წლების სეზონის მხოლოდ ნაწილს ითამაშებდა, დანარჩენ დროს კი დაუთმობდა რვიანი პულის თამაშს აშშ-ში, სადაც იგი მიიწვიეს ელიტარულ International Pool Tour-ზე სათამაშოდ.

 2005/2006 
ო’სალივანმა 2005-2006 წლების სეზონი გრან-პრითი დაიწყო, მიაღწია ფინალს, მაგრამ ჯონ ჰიგინსთან დამარცხდა 2:9. მსოფლიო ჩემპინატზე ბოლო 32-ეულში მარკ კინგთან მატჩისას ო’სალივანს შეჯიბრების უმეტესი ნაწილის განმავლობაში თავზე სველი პრისახოცი ჰქონდა წაფარებული და დამარცხდა 8:9. შემდეგ მან წარმატებით დაიცვა პრემიერ ლიგის ტიტული. ლიგის საფეხურზე პირველი ადგილის დაკავების შემდეგ მან ნახევარფინალში სტივ დეივისი დაამარცხა 5:3, ხოლო ფინალში სტივენ ჰენდრი გაანადგურა 6:0. მასტერზე რონი ფინალში გავიდა, მაგრამ ჰიგინსთან დამარცხდა 9:10. ო’სალივანმა მალტის თასი გამოტოვა, ხოლო შემდგომ ორ რეიტინგულ ტურნირზე გახსნითი მატჩები წააგო: Welsh Open-ზე მას იან მაკ-კალოჰმა სძლია 1:5, ხოლო China Open-ზე ჯეიმზ უოტანასთან დამარცხდა 0:5.

2006 წლის მსოფლიო ჩემპიონატი ო’სალივანმა დაიწყო დეივ ჰაროლდის დამარცხებით (10:4). ამას მოჰყვა რთული მატჩი უელსელ რაიან დეისთან, რომელიც დაამარცხა 13:10. მეოთხედფინალურ მატჩში რონი მარკ უილიამსს დაუპირისპირდა. ფინალური სესიის წინ ო’სალივანი 10:6-ს ლიდერობდა. უილიამსი არ დანებდა, ინიციატივა გამოიჩინა და ზედიზედ ხუთი ფრეიმი მოიგო, მაგრამ ო’სალივანმა თვითკონტროლი არ დაკარგა და მატჩი საბოლოოდ 13:11 მოიგო. ნახევარფინალში იგი გრემ დოტს შეხვდა. დოტმა თავდაპირველად ინიციატივა მოიპოვა, სანამ ო’სალივანმა მეორე სესიის მიწურულს ანგარიში არ გაათანაბრა 8:8. კის წვერის პრობლემები, რომლებიც ო’სალივანს მთელი ტურნირის განმავლობაში თან სდევდა, გამეორდა, მათ შორის ინციდენტში, სადაც სატელევიზიო კადრებმა აჩვენა, როგორ აშორებდა ო’სალივანი განზრახ თავის კის წვერს. ამან მას 15-წუთიანი შესვენება მისცა, რათა კის წვერი გაეახლებინა. დაბრუნებისას მან 124-იანი ბრეიკი გააკეთა. ტურნირის ხელმძღვანელმა, მაიკ გენლიმ მიიღო მოთამაშის რწმუნება იმის თაობაზე, რომ კის წვერი თავისით მოძვრა და წესები არ დარღვეულა. ინციდენტმა კრიტიკა გამოიწვია, როგორც მოწინააღმდეგის, ისე სტივ დეივისისა და ჯონ პეროტის მხრიდან. შემდეგ დოტმა მესამე სესიის რვავე ფრეიმი აიღო. ბოლო სამი წლის განმავლობაში თავისი მესამე ფინალისგან მას ერთი ფრეიმი აშორებდა. ფინალურ სესიაზე ო’სალივანმა მცირედით გაიბრძოლა და ზედიზედ სამი ფრეიმი მოიგო, სანამ არ დაუშვა შეცდომა, რომელმაც დოტს თამაშში დაბრუნებისა და გამარჯვების საშუალება მისცა. დოტის გამარჯვების შემდეგ ო’სალივანმა თავისი კი და კეისი ერთ-ერთ მაყურებელ ბიჭს მისცა. BBC ირწმუნებოდა, რომ ბოლო ორი კვირის განმავლობაში მან 21 სხვადასხვა კი გამოიყენა; ო’სალივანმა მოგვიანებით განაცხადა, რომ შეფილდში ჩასვლამდე მან შვიდი სხვადასხვა წვერი გამოიყენა, შემდეგი კვირის განმავლობაში კი — კიდევ რვა, და რომ იგი მომავალ სეზონზე ახალი კიით დაბრუნდებოდა. მალტის თასის გამოტოვების გადაწყვეტილება ო’სალივანს შემდეგი სეზონის რეიტინგში პირველი ადგილის დაკარგვად დაუჯდა.

 2006/2007 
ჩრდილოეთ ირლანდიის ტროფეის ფინალისკენ მსვლელობისას, რომელშიც იგი დინ ჯუნხუისთან დამარცხდა 6:9, რონიმ ნახევარფინალში დომინიკ დეილს სძლია 6:0. ამისთვის მას მხოლოდ 53 წუთი დასჭირდა, რაც რეკორდია 11-ფრეიმიანი მატჩისთვის. შემდეგ ო'სალივანი გავიდა გრან-პრის მეოთხედფინალში, მაგრამ დამარცხდა ტურნირის მომავალ ჩემპიონთან, ნილ რობერტსონთან 1:5. 2006 წლის დეკემბერში, დიდი ბრიტანეთის ჩემპიონატის მეოთხედფინალში, ჰენდრის წინააღმდეგ მატჩში, ო'სალივანმა 17-ფრეიმიანი მატჩი მეექვსე ფრეიმში დრამატულად მიატოვა. ჰენდრიმ კარგად დაიწყო. იგი 4:0-ს ლიდერობდა, როდესაც რონიმ, როგორც იქნა, ფრეიმი დაიბრუნა. მეექვსე ფრეიმის დასაწყისში რონიმ 24-ქულიანი ბრეიკი გააკეთა, სანამ მოუწევდა რთული დარტყმის შესრულება შავიდან წითელზე. წითლის აცილების შემდეგ მან მშვიდად ჩამოართვა ხელი ჰენდრისა (თან უთხრა, „მე საკმარისად მაქვს, მეგობარო“) და მატჩის მსაჯს, იან ვერჰაასს, და დარბაზი დატოვა, რითიც ყველა დამსწრე გააოგნა. ამ ინციდენტმა დროებით გამოიწვია სხვა მეოთხედფინალი მატჩის, გრემ დოტისა და სტივ დეივისის თამაშის შეწყვეტა, რადგან ისინი პარალელურად იმართებოდა ერთ დარბაზში. დოტმა მოგვიანებით თქვა, რომ თავდაპირველად, როდესაც მაყურებელთა მხრიდან მოისმინა წამოძახილი „თავი ხელში აიყვანე, რონი“, მას ეგონა, ო'სალივანი და ჰენდრი ჩხუბობდნენ. მოგვიანებით ოფიციალურად დადასტურდა, რომ ო'სალივანმა მატჩი ჩაშალა და გამარჯვება ჰენდრის ხვდა წილად (9:1). იმავე დღეს, მოგვიანებით, ო'სალივანმა ბოდიში მოიხადა და განაცხადა, რომ იგი „ძალიან მალე ფეხზე წამოდგება და იმაზე უფრო ძლიერად და მტკიცედ ითამაშებს, ვიდრე ოდესმე“. 2007 წლის 31 მაისს, მსოფლიო სნუკერის ორგანიზაციამ ამ ინციდენტის გამო იგი დააჯარიმა £20,800-ით და 900 რეიტინგული ქულა დაუქვითა.

ო'სალივანი მოქმედებას დაუბრუნდა მასტერზე. მისმა გამოსვლამ არაერთგვაროვანი რეაქცია გამოიწვია აუდიტორიის მხრიდან (ნაწილი უსტვენდა, ნაწილი ტაშს უკრავდა). 2007 წლის 16 იანვარს მან პირველი რაუნდის მატჩი ალისტერ კარტერის წინააღმდეგ 6:1 მოიგო. მატჩის მსვლელობისას რონიმ ორი სენჩერი ბრეიკი გააკეთა. მიუხედავად ამისა, მან უფრო მეტი აყალმაყალი გამოიწვია, როდესაც არ მივიდა მატჩისშემდგომ პრეს-კონფერენციაზე. რონიმ BBC-სთვის მოკლე ინტერვიუ ჩაწერა სტივ დეივისთან ერთად, სადაც განაცხადა, რომ იგი ახლა გაცილებით უფრო ბედნიერი იყო, ვიდრე დიდი ბრიტანეთის ჩემპიონატზე, და რომ კვლავ კარგად თამაშობდა. სერ როდნი უოკერი მოგვიანებით გამოვიდა განცხადებით, რომ ო'სალივანი მედიასთან ურთიერთობისგან თავისუფალი იყო იმ განსაკუთრებული გარემოებების გამო, რომლებსაც მასზე გავლენა იქონიეს. ეს გადაწყვეტილება გააკრიტიკეს შონ მერფიმ, და კენ დოერტიმ. ო'სალივანმა ტურნირი მოიგო ფინალში დინ ჯუნხუის დამარცხებით. მატჩის მსვლელობისას იგი სტივ დეივისმა შეაქო კარგი სპორტსმენობისთვის, კერძოდ კი, იმის გამო, რომ რონიმ დინი დაამშვიდა მეთორმეტე ფრეიმის შემდეგ, რომლის დროსაც დინი აშკარად გააბრაზა აუდიტორიის ზედმეტად პარტიზანულმა წევრმა, რომელიც მოგვიანებით დარბაზიდან გააძევეს. იმ დროისთვის ო'სალივანი 9:3-ს ლიდერობდა და შემდეგი ფრეიმის მოგებით ფინალში 10:3 გაიმარჯვა.

ო'სალივანი მალტის თასიდან გამოვარდა, როდესაც პირველივე რაუნდში მაიკლ ჰოლტთან დამარცხდა 3:5. მან მიაღწია Welsh Open-ის მეოთხედფინალს, მაგრამ ნილ რობერტსონთან წააგო 4:5. ჯო სუეილის წინააღმდეგ Irish Masters-ის მეოთხედფინალურ გათამაშებაში ო'სალივანმა მაქსიმალური ბრეიკი გააკეთა და 5:4 გაიმარჯვა. ეს მეორე მაქსიმალური ბრეიკი იყო პროფესიონალურ ტურნირებზე ირლანდიაში. Citroën Coupe-ზე მაქსიმალური ბრეიკის თავდაპირველი ფასი იყო €20,000, მაგრამ მოგვიანებით ორგანიზატორებმა იგი მოხსნეს. ო'სალივანმა ნახევარფინალში ჯონ ჰიგინსი დაამარცხა 6:5, ფინალში კი ბარი ჰოკინსს სძლია 9:1. შემდეგ მან მიაღწია China Open-ის ნახევარფინალს, მაგრამ ტურნირის მომავალ ჩემპიონთან, გრემ დოტთან დამარცხდა 2:6. მსოფლიო ჩემპიონატის წინ, რომლის პირველი რაუნდიც რონის კვლავ დინ ჯუნხუისთან უნდა ეთამაშა, ო'სალივანმა განაცხადა, რომ კენჭისყრის შედეგები წინასწარ იყო განსაზღვრული. ეს უარყო მსოფლიო სნუკერის ორგანიზაციამ, და მოგვიანებით ო'სალივანმა უარი თქვა თავის ბრალდებებზე. საბოლოოდ მან ეს შეხვედრა მარტივად მოიგო, ანგარიშით 10:2. მეორე რაუნდში მან სძლია ნილ რობერტსონს 13:10 (მიუხედავად იმისა, რომ ზედიზედ ექვსი ფრეიმი წააგო), მაგრამ მეოთხედფინალში დამარცხდა ტურნირის მომავალ ჩემპიონთან, ჯონ ჰიგინსთან (9:13).

 2007/2008 

სეზონის პირველი რეიტინგული ტურნირი, შანხაი მასტერსი ო'სალივანმა დატოვა, რადგან მას ზურგის პრობლემები ჰქონდა და ექიმებმა ურჩიეს, არ ემოგზაურა. მან აგრეთვე არჩია, არ გამოსულიყო მოწვევით ტურნირზე Pot Black. გრან-პრიზე მან მოახერხა ფინალში გასვლა, მაგრამ მარკო ფუსთან დამარცხდა 6:9. ჩრდილოეთ ირლანდიის ტროფეის დროს მან ახალი რეკორდი დაამყარა: ხუთი სენჩერი ბრეიკი 5:2 გამარჯვების დროს ალისტერ კარტერის წინააღმდეგ. ეს აგრეთვე მოიცავდა მის მეშვიდე მაქსიმალურ ბრეიკს ოფიციალურ შეჯიბრებაზე. ო'სალივანი ტურნირიდან შემდეგ რაუნდში გამოვარდა, რადგან დამარცხდა ფერგალ ო'ბრაიენთან. 2007 წლის 2 დეკემბერს ფინალში ჯონ ჰიგინსის დამარცხებით (7:4) მან მოიგო პრემიერ ლიგის ზედიზედ მეოთხე და სარეკორდო მეშვიდე ტიტული. 2007 წლის 15 დეკემბერს ო'სალივანმა მსოფლიო ჩემპიონატზე, მარკ სელბის წინააღმდეგ ნახევარფინალური მატჩის გადამწყვეტ ფრეიმში გააკეთა თავისი მერვე მაქსიმალური ბრეიკი, რითიც გაუთანაბრდა ჰენდრის რეკორდს. იგი აგრეთვე მესამე ადამიანი გახდა, რომელმაც პროფესიონალურ შეჯიბრებაში მატჩი მაქსიმუმის შესრულებით მოიგო. პირველად ეს სტივენ ჰენდრიმ მოახერხა 1997 წლის Charity Challenge-ის ფინალში ო'სალივანის წინააღმდეგ, მეორედ — მარკ უილიამსმა კრუსიბლში, 2005 წლის მსოფლიო ჩემპიონატის პირველ რაუნდზე. ო'სალივანი აგრეთვე მეორე მოთამაშეა ჯონ ჰიგინსის შემდეგ, რომელმაც მაქსიმალური ბრეიკის გაკეთება ზედიზედ ორ რეიტინგულ ტურნირში მოახერხა (Northern Ireland Trophy 2007 და Maplin UK Championship 2007). საბოლოოდ რონიმ ფინალში სტივენ მაგუაიერი დაამარცხა 10:2 (8:0-დან) და ბოლო სამი წლის განმავლობაში თავისი პირველი რეიტინგული ტურნირის მოგებისთვის მიიღო £100,000-იანი ჩეკი.

12 იანვარს მასტერსზე სტივენ მაგუაიერმა ო'სალივანი უკანასკნელ ფრეიმში დაამარცხა და მოიგო პირველი რაუნდის მატჩი უემბლიზე. წინასწარი მსოფლიო რეიტინგის ორი საუკეთესო მოთამაშის ბრძოლაში ო'სალივანმა, რომელიც თავიდან 1:4-ს აგებდა, ანგარიში 5:5 გახადა და მატჩი გადამწყვეტ, მეთერტმეტე ფრეიმამდე მიიყვანა. რონიმ უკანასკნელი ლურჯი ბურთი ააცილა, რამაც მაგუაიერს მეოთხეფდინალში გასვლის შესაძლებლობა მისცა. მოწვევითი მალტის თასიდან გამოვარდნის შემდეგ, თებერვალში, ო'სალივანი დაბრუნდა Welsh Open-ზე. კარგი თამაშის წყალობით, მან ტურნირის ფინალს მიაღწია. მიუხედავად იმისა, რომ რონი 8:5-ს იგებდა, მარკ სელბიმ უკანასკნელი ოთხი ფრეიმი მოიგო და ო'სალივანი 9:8 დაამარცხა. China Open-ზე, პეკინში, ო'სალივანმა პირველივე რაუნდი წააგო მარკო ფუსთან 4:5. მიუხედავად ამისა, მატჩისშემდგომ კონფერენციაზე რონიმ რამდენიმე უხამსი კომენტარი გააკეთა პრესის წევრის მიმართ. 2008 წლის ივნისში პროფესიონალური ბილიარდისა და სნუკერის მსოფლიო ასოციაციამ ამ მოქმედებისთვის მას ჩამოაჭრა ტურნირის დროს დაგროვებული რეიტინგული ქულები და გამოსვლებით მოპოვებული თანხა.

2008 წლის მსოფლიო ჩემპიონატზე ო'სალივანმა გააკეთა რეკორდული მეცხრე მაქსიმალური ბრეიკი მარკ უილიამსის წინააღმდეგ. ეს მისი როგორც სეზონის, ასევე კრუსიბლში თამაშის განმავლობაში შესრულებული მესამე მაქსიმალური ბრეიკი იყო. აგრეთვე ეს იყო გამარჯვების ფრეიმში შესრულებული მეოთხე მაქსიმუმი (ჰენდრის, უილიამსისა და თვითონ რონის მაქსიმუმების შემდეგ). უილიამსის დამარცხების შემდეგ (13:7), სტივ დეივისთან ინტერვიუს დროს რონიმ განაცხადა: „როგორც იქნა, შემიძლია, Bentley Continental GT ვიყიდო“. საფინალო შავი ბურთის ჩაგდების შემდეგ სნუკერის ლეგენდამ და კომენტატორმა დენის ტეილორმა ო'სალივანს „აბსოლუტური გენიოსი“ უწოდა. თუმცა ო'სალივანის გარდა ამავე ტურნირზე 147-იანი ბრეიკი ალისტერ კარტერმაც გააკეთა, რის გამოც ამ მიღწევისთვის განკუთვნილი საპრიზო თანხა მისთვის ორჯერ შემცირდა. რონიმ ტურნირის ფინალისკენ მსვლელობისას დაამარცხა ლიუ ჩუანგი, მარკ უილიამსი, ლიან ვენბო და სტივენ ჰენდრი. მატჩის შემდეგ ჰენდრიმ ო'სალივანი დაახასიათა, როგორც „მსოფლიოში საუკეთესო by a country mile“. 5 მაისს ტიტულისთვის ბრძოლაში მან დაამარცხა კარტერი ანგარიშით 18:8. მსოფლიო ჩემპიონის მესამე ტიტულის მოპოვების შემდეგ ინტერვიუში მან კვლავ განაცხადა, რომ, შესაძლოა, შემდეგ სეზონში მონაწილეობა არ მიეღო, მაგრამ აგრეთვე დააყოლა, რომ გააგრძელებდა ბრძოლას მსოფლიო ჩემპიონის უფრო მეტი ტიტულისთვის. სეზონის მიწურულს ო'სალივანმა დატოვა სამმართველო კომპანია 110sport და შეუერთდა რომფორდში არსებულ Grove Leisure-ს.

 2008/2009 

2008-2009 წლების სეზონი ო'სალივანმა ჩრდილოეთ ირლანდიის ტროფეის მოპოვებით დაიწყო. ფინალში მან დეივ ჰაროლდი დაამარცხა ანგარიშით 9:3. იგი ერთადერთი მოთამაშეა, რომელმაც უკანასკნელ ოთხ წელიწადში თანმიმდევრული რეიტინგული ტურნირების მოგება მოახერხა. შემდეგ მან მიაღწია შანხაი მასტერსის ფინალს, გზად კი, ტურნირის ნახევარფინალში დაამარცხა სტივენ მაგუაიერი 141 და 145-იანი ბრეიკების შესრულებით. მიუხედავად ამისა, ფინალში იგი კვალიფიკაციიდან გასულმა რიკი უოლდენმა დაამარცხა 10:8. თავიდან რონი ლიდერობდა, მაგრამ უოლდენმა ზედიზედ ოთხი ფრეიმის მოგებით ტიტულის მოპოვებაც მოახერხა. პრემიერლიგის ფინალში მან 7:2 დაამარცხა მარკ სელბი, რაც ნიშნავდა, რომ რონიმ ჯამში მერვედ და ზედიზედ მეხუთედ მოიგო პრემიერლიგა. თუმცა ო'სალივანმა ვერ მოახერხა მსოფლიო ჩემპიონის ტიტულის დაცვა და მეორე რაუნდში ჯო პერისთან დამარცხდა 5:9. თავდაპირველი ლიდერობის მიუხედავად, მატჩის მეთერთმეტე ფრეიმის მიწურულს ანგარიში 5:6 იყო ჯოს სასარგებლოდ. მეთორმეტე ფრეიმის დროს რონიმ დარბაზი ფრეიმის დაუსრულებლად დატოვა, მიუხედავად იმისა, რომ მისი მოწინააღმდეგე მხოლოდ 23 ქულით ლიდერობდა. მოგვიანებით ო'სალივანმა განაცხადა: „შეიძლება, ისე ჩანდა, თითქოს საკუთარ თავს ვეღარ ვფლობდი ან რაიმე მსგავსი, მაგრამ დარწმუნებული ვარ, მალე ჩვეულ ფორმაში დავბრუნდები“. ამის გამო მოგვიანებით იგი £300-ით დაჯარიმდა და იძულებული გახდა, ხარჯების ასანაზღაურებლად კიდევ £1 000 გადაეხადა.

მასტერსზე რონი ჯო პერის, ალისტერ კარტერისა და სტივენ მაგუაიერის დამარცხების შემდეგ ფინალში აღმოჩნდა მიმდინარე ჩემპიონთან — მარკ სელბისთან. ვერც ერთი ფინალისტი ვერ ახერხებდა მნიშვნელოვანი ლიდერობის მოპოვებას. 3:1-ით ლიდერობის შემდეგ ო'სალივანმა შუადღის სესია 4:4 დაამთავრა და საღამოს სესიის პირველი ფრეიმი აიღო. მიუხედავად ამისა, სელბიმ შემდეგი 3 ფრეიმი ზედიზედ მოიგო და 7:5-ს ლიდერობდა. მალევე იგივე გაიმეორა რონიმაც და ანგარიში 8:7 გახადა თავის სასარგებლოდ. მომდევნო ორი ფრეიმი თითო-თითოდ განაწილდა და 9:8-ის დროს, როცა ვერც ერთმა მოთამაშემ ვერ მოახერხა საკუთარი შანსის გამოყენება, ო'სალივანმა 55-ქულიანი ბრეიკი გააკეთა და საბოლოოდ 10:8 სძლია სელბის, რითიც მეოთხედ მოიპოვა მასტერსის ტიტული. ამის წყალობით იგი სტივენ ჰენდრის შემდეგ მეორე მოთამაშე გახდა, რომელმაც ამ ჩემპიონატში სამზე მეტჯერ მოახერხა გამარჯვება. ამავდროულად მან ჰენდრის გადაასწრო ტურნირზე შესრულებული სენჩერი-ბრეიკების რაოდენობით. მატჩისშემდგომ ინტერვიუში ო'სალივანმა ამ გამარჯვებას, რომლის მოპოვებაც წინა კვირადღეს შეძენილი კიით მოახერხა, უწოდა თავისი უდიდესი მიღწევა სნუკერში. 2009 წლის იანვარში ირლანდიაში გამართულ საგამოფენო მატჩში ო'სალივანმა და ჯიმი უაიტმა მაქსიმალური ბრეიკები გააკეთეს თანმიმდევრულ ფრეიმებში. 2009 წლის მსოფლიო ჩემპიონატის პირველ რაუნდში სტიუარტ ბინემთან თამაშისას რონიმ სამი სენჩერი-ბრეიკი მიითვალა და 10:5 სძლია მოწინააღმდეგეს. მან 140-ქულიანი ბრეიკი გააკეთა მეორე ფრეიმში, 104-ქულიანი — მერვეში და 103-ქულიანი — მეთოთხმეტეში. ტურნირის მეორე რაუნდში, მარკ ალენთან 9:7-ით ლიდერობის მიუხედავად, რონი 11:13 დამარცხდა და ტურნირს გამოეთიშა.

 2009/2010 

2009-2010 წლების სეზონი ო'სალივანმა შანხაი მასტერსის მოგებით დაიწყო. ფინალში მან ლიან ვენბო დაამარცხა 10:5. ფინალისკენ მსვლელობისას მან მხოლოდ 6 ფრეიმი წააგო: პირველ რაუნდში გრემ დოტს სძლია 5:0, მეორე რაუნდში — მარკო ფუს 5:2, მეოთხედფინალში — დინ ჯუნხუის 5:3, ხოლო ნახევარფინალში — ჯონ ჰიგინსს 6:1. შანხაი მასტერსზე გამარჯვების შემდეგ იგი შეუერთდა ახლად დაარსებულ სნუკერისტთა ასოციაციას. მეორე სარეიტინგო ტურნირზე, გრანპრიზე, მან პირველ რაუნდში ჯეიმი ბარნეტი დაამარცხა 5:3, მაგრამ შემდეგ, მეორე რაუნდში, მცირე სხვაობით დამარცხდა ჯონ ჰიგინსთან (4:5). 2009 წლის 20 ნოემბერს ო'სალივანმა ვერ მოახერხა პრემიერლიგის ტიტულის დაცვა. იგი ფინალში შონ მერფისთან დამარცხდა 7:3. 7 დეკემბერს, დიდი ბრიტანეთის ჩემპიონატის პირველ რაუნდში მეთიუ სტივენსის დამარცხების შემდეგ (9:3), მატჩისშემდგომ პრესკონფერენციაზე, რონიმ კამათი გამოიწვია. პროფესიონალური ბილიარდისა და სნუკერის მსოფლიო ასოციაციის ძველ რეჟიმს (რომლის დროსაც მას როდნი უოკერი ხელმძღვანელობდა) უწოდა „თამაშის მსვლელობისას მორბენალი კიბო“. მან დადებითად შეფასა სნუკერის ახალი ეპოქა, რომელსაც ბარი ჰერნი ჩაუდგებოდა სათავეში. რონიმ შემდეგი ორი მატჩიც მოიგო, 9:3 პიტერ ებდონის წინააღმდეგ უკანასკნელ 16-ეულში და მარკ სელბის წინააღმდეგ მეოთხედფინალში, სანამ ნახევარფინალში არ დამარცხდა ჯონ ჰიგინსთან, ანგარიშით 8:9, მიუხედავად იმისა, რომ 2:8-ის შემდეგ შეძლო და ანგარიში გაათანაბრა.

2014/2015
ო'სალივანმა 2014-2015 წლების სეზონი დაიწყო Paul Hunter Classic-ით, მაგრამ უკანასკნელ თექვსმეტეულში 2:4 დამარცხდა ტიან პენგფეისთან. მისი პირველი სარეიტინგო ტურნირი იყო შანხაი მასტერსი, სადაც მან 3:5 წააგო ალან მაკმანუსთან. 
შემდეგ რონიმ მონაწილეობა მიიღო International Championship-ში, მას შემდეგ, რაც კვალიფიკაციის გასავლელად ჯეიმზ კეჰილი დაამარცხა. ეს ტურნირი აზიის უდიდეს ღონისძიებად იწოდებოდა. ტურნირის გახსნით მატჩში ბენ ვულასტონის დამარცხების შემდეგ (6:4) რონიმ მარტივად სძლია თავის შემდგომ ორ მოწინააღმდეგეს, მაკგილსა და ლი ჰანგს (6:1). მეოთხედფინალში იგი დაუპირისპირდა მარკ უილიამსს, სნუკერისტს, რომელსაც ო'სალივანი 12 წლის განმავლობაში არც ერთხელ არ დაუმარცხებია. მიუხედავად ამისა, 3:0 ლიდერობის შემდეგ, უილიამსმა ზედიზედ 5 ფრეიმი მოიგო და საბოლოოდ მატჩშიც მოახერხა გამარჯვების მოპოვება (6:5). შემდეგ რონი გავიდა Champion of Champions-ზე, სადაც იგი ტიტულის დაცვას ცდილობდა. მან შეჯიბრება სტიუარტ ბინემის დამარცხებით დაიწყო (4:2). შემდეგ მან 6:0 გაანადგურა მარკო ფუ და ნახევარფინალს მიაღწია, სადაც დაამარცხა დინ ჯუნხუი 6:4, ხოლო ფინალში ჯად ტრამპს სძლია 10:7. ამ მატჩში მან გააკეთა ოთხი სენჩერი-ბრეიკი და ორმოცდაათზე დიდი თერთმეტი ბრეიკი. 2014 წლის 4 დეკემბერს, დიდი ბრიტანეთის ჩემპიონატის მეოთხე რაუნდზე, მეთიუ სელტის წინააღმდეგ თამაშისას, ო'სალივანმა გააკეთა თავისი მე-13 მაქსიმალური ბრეიკი კარიერაში. სამი დღის შემდეგ ფინალში ჯად ტრამპის დამარცხებით (10:9) მან მეხუთედ მოიგო დიდი ბრიტანეთის ჩემპიონატი. 1:5-ისა და 4:9-ის შემდეგ ტრამპმა ზედიზედ ხუთი ფრეიმი მოიგო, მაგრამ რონიმ გადამწყვეტ ფრეიმში არ დათმო პოზიციები, მიუხედავად იმისა, რომ იგი წინა კვირას სირბილისას მიღებული კოჭის მოტეხილობით თამაშობდა.

მასტერსზე მარკო ფუს წინააღმდეგ მეოთხედფინალური შეხვედრის გახსნით ფრეიმში ო'სალივანმა გააკეთა 776-ე სენჩერი-ბრეიკი თავის კარიერაში, რითიც გადაასწრო სტივენ ჰენდრის და ამ მაჩვენებლის მიხედვით პირველ ადგილზე გადავიდა. აუდიტორია მას ფეხზე ამდგარი შეეგება ოვაციებით. საბოლოოდ რონიმ 6:1 სძლია ფუს. მიუხედავად ამისა, ნახევარფინალში იგი დამარცხდა ნილ რობერტსონთან (6:1), რაც ნიშნავდა, რომ 10 წინამავალი გამარჯვების შემდეგ ო'სალივანი თავის კარიერაში პირველად გამოეთიშა მასტერსს ამ ეტაპზე, აგრეთვე მან დაასრულა ყველა ტურნირზე განხორციელებული მოგებათა 15-მატჩიანი სერია.

მსოფლიო ჩემპიონატის პირველ რაუნდში რონიმ კრეიგ სტიდმანი დაამარცხა ანგარიშით 10:3, ხოლო მეორე რაუნდში — მეთიუ სტივენსი, 13:5. თუმცა მეოთხედფინალში იგი მოულოდნელად დამარცხდა სტიუარტ ბინემთან, 9:13. ტურნირის მსვლელობისას ო'სალივანი რამდენიმე ინციდენტში იქნა გახვეული. სტიდმანთან თამაშის დროს მან დაარღვია სნუკერის დრეს-კოდი და გაიხადა არაკომფორტული ფეხსაცმელი, თამაში კი წინდების ამარამ გააგრძელა მანამ, სანამ ტურნირის ხელმძღვანელმა მაიკ გენლიმ სხვა ფეხსაცმელი არ ათხოვა. სტივენსთან მატჩის დროს კი, წარუმატებელი დარტყმის შემდეგ მან თავისი კია მაგიდას დაარტყა და კინაღამ ორად გადატეხა. მეოთხედფინალურ მატჩში ო'სალივანმა ცარცი მაგიდაზე დადო და დარტყმის სიზუსტისთვის გამოიყენა. მსაჯმა ტერი კამილერიმ იგი ამის გამო არ დასაჯა, მრავალმა კომენტატორმა კი, მათ შორის ყოფილმა მსოფლიო ჩემპიონმა კენ დოერტიმ და ტურის ყოფილმა მსაჯმა მიკაელა ტაბმა ეს ქმედება არგუმენტირებულად მიიჩნიეს სნუკერის წესების დარღვევად, რომლისთვისაც რეფერის 7-ქულიანი ჯარიმა უნდა დაეკისრებინა. ამ ინციდენტების პასუხად სტივენ ჰენდრიმ განაცხადა, რომ ო'სალივანი არ იყო ბოლომდე კონცენტრირებული. „პირადად მე მიმაჩნია, ეს იმის ნიშანია, რომ მას [რონის] სხვა ფიქრები აწუხებს“, თქვა ჰენდრიმ. „ის შესაფერისად არ არის კონცენტრირებული მსოფლიო ჩემპიონატის მოგებაზე“.

 პირადი ცხოვრება 

რონი ო'სალივანი დაიბადა 1975 წლის 5 დეკემბერს უორდსლიში, დასავლეთ მიდლენდსის საგრაფოში (ინგლისი).

მისი ოჯახი ცნობილია სპორტული ტრადიციებით. ბაბუამისი ცნობილი მოკრივე იყო, მამა — ფეხბურთელი.

1992 წელს რონი ო'სალივანის მამას სამუდამო პატიმრობა მიესაჯა მკვლელობის გამო (სხვა მონაცემების მიხედვით — მათ შორის რონის ავტობიოგრაფიაში — მას დაენიშნა 18-წლიანი პატიმრობა). 2010 წელს, ციხეში 18-წლიანი პატიმრობის შემდეგ, იგი გაათავისუფლეს.

თუმცა მამის ყველა პრობლემა რონის აღზრდაზე ძლიერ არ ასახულა. 1995 წელს რონის დედამაც მოიხადა სასჯელი გადასახადების არგადახდის გამო. 1996 წელს თვითონ რონიმაც მიიღო პირობითი სასჯელი და დაეკისრა ჯარიმა, რადგან ერთ-ერთი ტურნირის დროს პრეს-ატაშეს — მაიკ გენლის (ამჟამად ტურნირების ორგანიზატორი) მიმართ თავშეუკავებლობა გამოიჩინა.

 მიღწევები კარიერაში 

 სულ 
 მოგებული ტურნირები — 59
 ფინალები — 34
 ნახევარფინალები — 53
 მეოთხედფინალები — 73

 რეიტინგული ტურნირები 
 მსოფლიო ჩემპიონატი — 2001, 2004, 2008, 2012, 2013
 დიდი ბრიტანეთის ჩემპიონატი — 1993, 1997, 2001, 2007, 2014
 British Open — 1994
 German Open — 1996, 2012
 შოტლანდიის ღია ჩემპიონატი — 1998, 2000
 ჩინეთის ღია ჩემპიონატი — 1996, 1999, 2000
 European Open — 2003
 Irish Masters — 2003, 2005
 უელსის ღია ჩემპიონატი — 2004, 2005, 2014
 გრანპრი — 2004
 Northern Ireland Trophy — 2008
 Shanghai Masters — 2009
 Players Tour Championship — 2011 (1 ეტაპი), 2011 (7 ეტაპი), 2013 (4 ეტაპი — Paul Hunter Classic)

 სხვა ტურნირები 
 Benson and Hedges Championship — 1993
 Nescafe Extra Challenge — 1993
 მასტერსი — 1995, 2005, 2007, 2009, 2014
 Liverpool Victoria Charity Challenge — 1996
 Riley Superstars International — 1997
 პრემიერლიგა — 1997, 2001, 2002, 2005 (04/05), 2005 (05/06), 2006, 2007, 2008, 2010, 2011
 Scottish Masters — 1998, 2000, 2002
 Champions Cup — 2000
 Nations Cup ინგლისის ნაკრების შემადგენლობაში — 2000
 Irish Masters — 2001, 2007
 Power Snooker — 2010
 ჩემპიონთა ჩემპიონი — 2013, 2014

 მოყვარულის კარიერა 
 ბრიტანეთის ჩემპიონატი 16 წლამდე მოთამაშეებისთვის — 1988
 მსოფლიო ჩემპიონატი IBSF 21 წლამდე მოთამაშეებისთვის — 1991
 Junior Pot Black — 1991

 ყველა ოფიციალური მაქსიმალური ბრეიკი 
 21 აპრილი 1997 — მსოფლიო ჩემპიონატი
 29 იანვარი 1999 — უელსის ღია ჩემპიონატი
 13 ოქტომბერი 1999 — გრანპრი
 5 აპრილი 2000 — შოტლანდიის ღია ჩემპიონატი
 17 ოქტომბერი 2001 — LG-ს თასი (გრანპრი)
 22 აპრილი 2003 — მსოფლიო ჩემპიონატი
 8 ნოემბერი 2007 — ჩრდილოეთ ირლანდიის ტროფეი
 15 დეკემბერი2007 — დიდი ბრიტანეთის ჩემპიონატი
 28 აპრილი 2008 — მსოფლიო ჩემპიონატი
 20 სექტემბერი 2010 — World Open
 26 აგვისტო 2011 — PTC4/Paul Hunter Classic
 2 მარტი 2014 — უელსის ღია ჩემპიონატი
 4 დეკემბერი 2014 — დიდი ბრიტანეთის ჩემპიონატი

 გამოსვლები და რეიტინგი 
 ტურნირი 92/93 93/94 94/95 95/96 96/97 97/98 98/99 99/00 00/01 01/02 02/03 03/04 04/05 05/06 06/07 07/08 08/09 09/10 10/11 11/12 12/13 13/14 14/15 რეიტინგი2010-2011 წლების სეზონიდან ნაჩვენებია რეიტინგი სეზონის დასაწყისიდან.5793873442131135113119194 რეიტინგული ტურნირები შანხაი მასტერსი არ ჩატარებულაWDFWWD2RAA1R International Championship არ ჩატარებულაWD2RQF დიდი ბრიტანეთის ჩემპიონატი1RWQFQF1RWWDQFSFWQFSF2R1RQFW2RSF1R2RAQFW გერმანიის მასტერსიტურნირს ძველად ეწოდებოდა German Open (1995/1996–1997/1998) არ ჩატარებულა1RWSF NR არ ჩატარებულა WDWALQ უელსის ღია ჩემპიონატი1R1RQF2R2R4RSF3R2R2RQFWW2RQFF2RSF1RSFAW Players Championship Grand Finalტურნირს ძველად ეწოდებოდა Players Tour Championship Grand Finals (2010/2011–2012/2013) არ ჩატარებულაDNQWDDNQ2R ჩინეთის ღია ჩემპიონატიტურნირს ძველად ეწოდებოდა China International (1997/1998–1998/1999) არ ჩატარებულაNR2RWWQF არ ჩატარებულაWD1RSF1RQF1R1RQFAA მსოფლიო ჩემპიონატი1R2RQFSF2RSFSF1RWSF1RWQFSFQFW2RQFQFWWF არარეიტინგული ტურნირები ჩემპიონთა ჩემპიონიარ ჩატარებულაWW მასტერსიAWRWFFQFQFQF1RQFQFFWFW1RWF1RQFAW პირველობის ლიგა არ ჩატარებულაAARRRRAAA სხვა ფორმატის მქონე ტურნირები Shoot-Out არ ჩატარებულაSFAAA ყოფილი რეიტინგული ტურნირები დუბაი კლასიკიტურნირს ძველად ეწოდებოდა Thailand Classic (1995/1996) და Asian Classic (1996/1997) LQSFSF1RW არ ჩატარებულა მალტის გრან-პრი არ ჩატარებულა არარეიტინგულიQFNR არ ჩატარებულა ტაილანდის მასტერსიტურნირს ძველად ეწოდებოდა Asian Open (1992/1993) და Thailand Open (1993/1994–1996/1997)2R1RF2RSF2R1R1R2RSF NR არ ჩატარებულა NR არ ჩატარებულა შოტლანდიის ღია ჩემპიონატიტურნირს ძველად ეწოდებოდა International Open (1992/1993–1996/1997) და Players Championship (2003/2004)2R LQ3R1RQFW2RW2R2R3RQF არ ჩატარებულაAარ ჩატარებულა British Open LQWFSF1RQF3RSFQFSF3RFSF არ ჩატარებულა ირლანდიის მასტერსი არარეიტინგულიWQFW NH NR არ ჩატარებულა მალტის თასიტურნირს ძველად ეწოდებოდა European Open (1992/1993–1996/1997 და 2001/2002–2003/2004) და Irish Open (1998/1999)QFFSF1R1R NH1R არ ჩატარებულაQFWQF2RA1RNR არ ჩატარებულა ჩრდილოეთ ირლანდიის ტროფეი არ ჩატარებულაNRFQFW არ ჩატარებულა World Openტურნირს ძველად ეწოდებოდა Grand Prix (1992/1993–2000/2001 და 2004/2005–2009/2010) და LG Cup (2001/2002–2003/2004)1R1RQF1R2R3R3RQFFQFQF2RWFQFFQF2RFWDAANH ყოფილი არარეიტინგული ტურნირები ჩინეთის ღია ჩემპიონატი არ ჩატარებულაSF რეიტინგული არ ჩატარებულა რეიტინგული ჩემპიონთა თასიტურნირს ძველად ეწოდებოდა Charity Challenge (1994/1995–1998/1999) არ ჩატარებულაQFWFFFSFWRR არ ჩატარებულა შოტლანდიის მასტერსი A A ASFQFQFWQFWFW არ ჩატარებულა ჩრდილოეთ ირლანდიის ტროფეი არ ჩატარებულა1R რეიტინგული არ ჩატარებულა ირლანდიის მასტერსი AQF1RQFSF DQQFSFWQF რეიტინგული NHW არ ჩატარებულა პრემიერ ლიგატურნირს ძველად ეწოდებოდა European League (1992/1993–1996/1997)RRRRRRRRWRRSFSFWWSFAWWWWWFWWAარ ჩატარებულა
გამოსვლების ცხრილის ლეგენდაLQ დამარცხდა კვალიფიკაციაში#R დამარცხდა ტურნირის ადრეულ რაუნდებში(WR = უაილდკარდ რაუნდი, RR = წრიული სისტემა)QF დამარცხდა მეოთხედფინალებშიSF დამარცხდა ნახევარფინალებშიF დამარცხდა ფინალშიW მოიგო ტურნირიDNQ ვერ გაიარა კვალიფიკაცია ტურნირისთვისA ტურნირზე მონაწილეობა არ მიუღიაWD გამოვარდა ტურნირიდანDQ ტურნირი დატოვა დისკვალიფიკაციის გამო    
NH / არ ჩატარებულა  ღონისძიება არ ჩატარებულა.NR / არარეიტინგული  ღონისძიება აღარ არის/არ იყო რეიტინგული.R / რეიტინგული  ღონისძიება არის/იყო რეიტინგული.MR / დაბალრეიტინგული  ღონისძიება არის/იყო დაბალრეიტინგული.

 კარიერის ფინალები 

 რეიტინგული ტურნირების ფინალები: 39 (27 ტიტული, 12-ჯერ ფინალისტი)
ლეგენდა მსოფლიო ჩემპიონატი (5–1) დიდი ბრიტანეთის ჩემპიონატი (5–0) სხვა (17–11)

შედეგინ.წელიჩემპიონატიმოწინააღმდეგე ფინალშიანგარიშიშენ.გამარჯვებული 1. 1993 დიდი ბრიტანეთის ჩემპიონატი  ფინალისტი 1. 1993 ევროპის ღია ჩემპიონატი  გამარჯვებული 2. 1994 ბრიტანეთის ღია ჩემპიონატი  ფინალისტი 2. 1995 ტაილანდის ღია ჩემპიონატი  ფინალისტი 3. 1995 ბრიტანეთის ღია ჩემპიონატი  გამარჯვებული 3. 1996 აზიის კლასიკი  გამარჯვებული 4. 1996   გამარჯვებული 5. 1997 დიდი ბრიტანეთის ჩემპიონატი (2)  გამარჯვებული 6. 1998 შოტლანდიის ღია ჩემპიონატი  გამარჯვებული 7. 1999 ჩინეთის ღია ჩემპიონატი  გამარჯვებული 8. 2000 შოტლანდიის ღია ჩემპიონატი (2)  ფინალისტი 4. 2000 გრან-პრი  გამარჯვებული 9. 2000 ჩინეთის ღია ჩემპიონატი (2)  გამარჯვებული 10. 2001 მსოფლიო ჩემპიონატი სნუკერში  18–14გამარჯვებული 11. 2001 დიდი ბრიტანეთის ჩემპიონატი (3)  გამარჯვებული 12. 2003 ევროპის ღია ჩემპიონატი  გამარჯვებული 13. 2003 ირლანდიის მასტერსი  ფინალისტი 5. 2003 ბრიტანეთის ღია ჩემპიონატი (2)  გამარჯვებული 14. 2004 უელსის ღია ჩემპიონატი  გამარჯვებული 15. 2004 მსოფლიო ჩემპიონატი სნუკერში (2)  გრემ დოტიგამარჯვებული 16. 2004 გრან-პრი  გამარჯვებული 17. 2005 უელსის ღია ჩემპიონატი (2)  გამარჯვებული 18. 2005 ირლანდიის მასტერსი (2)  ფინალისტი 6. 2005 გრან-პრი (2)  ფინალისტი 7. 2006 ჩრდილოეთ ირლანდიის ტროფეი  დინ ჯუნხუიფინალისტი 8. 2007 გრან-პრი (3)  გამარჯვებული 19. 2007 დიდი ბრიტანეთის ჩემპიონატი (4)  ფინალისტი 9. 2008 უელსის ღია ჩემპიონატი  გამარჯვებული 20. 2008 მსოფლიო ჩემპიონატი სნუკერში (3)  გამარჯვებული 21. 2008 ჩრდილოეთ ირლანდიის ტროფეი  ფინალისტი 10. 2008 შანხაი მასტერსი  გამარჯვებული 22. 2009 შანხაი მასტერსი  ლიან ვენბოფინალისტი 11. 2010   გამარჯვებული 23. 2012 გერმანიის მასტერსი   გამარჯვებული 24. 2012 მსოფლიო ჩემპიონატი სნუკერში (4)  18–11გამარჯვებული 25. 2013 მსოფლიო ჩემპიონატი სნუკერში (5)  18–12გამარჯვებული 26. 2014 უელსის ღია ჩემპიონატი  (3)  დინ ჯუნხუი9–3ფინალისტი 12. 2014 მსოფლიო ჩემპიონატი სნუკერში  14–18გამარჯვებული 27. 2014 დიდი ბრიტანეთის ჩემპიონატი (5)  

 დაბალრეიტინგული ტურნირების ფინალები: 6 (3 ტიტული, 3-ჯერ ფინალისტი)
შედეგინ.წელიჩემპიონატიმოწინააღმდეგე ფინალშიანგარიშიშენ.ფინალისტი 1. 2010 Players Tour Championship – Event 4  3–4გამარჯვებული 1. 2011 Players Tour Championship – Event 1  4–0გამარჯვებული 2. 2011 Kay Suzanne Memorial Trophy  4–2ფინალისტი 2. 2011 Antwerp Open  3–4გამარჯვებული 3. 2013 პოლ ჰანტერის კლასიკი  4–0ფინალისტი 3. 2013 Antwerp Open (2)  3–4

 არარეიტინგული ტურნირების ფინალები: 38 (26 ტიტული, 12-ჯერ ფინალისტი)
ლეგენდა მასტერსი (5–5) პრემიერ ლიგა (9–1)ო'სალივანმა საერთო ჯამში პრემიერ ლიგა ათჯერ მოიგო, თუმცა 2011 წელს ტურნირი არ იყენებდა სნუკერის სტანდარტულ წესებს. სხვა (12–5)

შედეგინ.წელიჩემპიონატიმოწინააღმედეგე ფინალშიანგარიშიშენ.გამარჯვებული 1. 1993 Nescafé Extra Challenge  პლეი-ოფი არ ჩატარებულა, გამარჯვებული გამოვლინდა მხოლოდ ლიგის ცხრილით.გამარჯვებული 2. 1993 Benson and Hedges Championship  გამარჯვებული 3. 1995 მასტერსი  გამარჯვებული 4. 1996 Charity Challenge  ფინალისტი 1. 1996 მასტერსი  ფინალისტი 2. 1997 Charity Challenge  ფინალისტი 3. 1997 მასტერსი (2)  გამარჯვებული 5. 1997   გამარჯვებული 6. 1997 Riley Superstar International  ფინალისტი 4. 1998 Charity Challenge (2)  დისკვალიფიკაცია 9–3 გამარჯვების შემდეგ რონი ო'სალივანი ტურნირიდან მოხსნეს, რადგან მატჩისშემდგომმა ტესტმა მას ორგანიზმში კანაბისი აღმოუჩინა. 1998 ირლანდიის მასტერსი  გამარჯვებული 7. 1998 შოტლანდიის მასტერსი  ფინალისტი 5. 1999 Charity Challenge (3)  ფინალისტი 6. 1999 Millennium Cup  გამარჯვებული 8. 2000   გამარჯვებული 9. 2000 შოტლანდიის მასტერსი (2)  გამარჯვებული 10. 2001 ირლანდიის მასტერსი  გამარჯვებული 11. 2001 პრემიერ ლიგა   ფინალისტი 7. 2001 შოტლანდიის მასტერსი  გამარჯვებული 12. 2002 პრემიერ ლიგა (3)  გამარჯვებული 13. 2002 შოტლანდიის მასტერსი (3)  ფინალისტი 8. 2004 მასტერსი (3)  გამარჯვებული 14. 2005 მასტერსი (2)  გამარჯვებული 15. 2005 პრემიერ ლიგა (4)  გამარჯვებული 16. 2005 პრემიერ ლიგა (5)  ფინალისტი 9. 2006 მასტერსი (4)  გამარჯვებული 17. 2006 პრემიერ ლიგა (6)  გამარჯვებული 18. 2007 მასტერსი (3)  დინ ჯუნხუიგამარჯვებული 19. 2007 Kilkenny Irish Masters   გამარჯვებული 20. 2007 პრემიერ ლიგა (7)  გამარჯვებული 21. 2008 პრემიერ ლიგა (8)  გამარჯვებული 22. 2009 მასტერსი (4)  ფინალისტი 10. 2009 პრემიერ ლიგა  ფინალისტი 11. 2010 მასტერსი (5)  გამარჯვებული 23. 2010 პრემიერ ლიგა (9)  გამარჯვებული 24. 2013 ჩემპიონთა ჩემპიონი  გამარჯვებული 25. 2014 მასტერსი (5)  გამარჯვებული 26. 2014 ჩემპიონთა ჩემპიონი (2)  ფინალისტი 12. 2015 მსოფლიო გრანპრი  

 სხვა ტიპის სნუკერის ტურნირების ფინალები: 3 (2 ტიტული, 1-ჯერ ფინალისტი)
ლეგენდა პრემიერ ლიგა (1–0) სხვა (1–1)

შედეგინ.წელიჩემპიონატიმოწინააღმდეგე ფინალშიანგარიშიშენ.გამარჯვებული 1. 2010 Power Snooker  დინ ჯუნხუიეს ფორმატი დაფუძნებული იყო ქულებზე. ო'სალივანმა მოიგო 572–258.ფინალისტი 1. 2011 Power Snooker  ეს ფორმატი დაფუძნებული იყო ქულებზე. ო'სალივანმა წააგო 258–286.გამარჯვებული 2. 2011 პრემიერ ლიგა  დინ ჯუნხუი7–1

 გუნდური ტურნირების ფინალები: 1 (1 ტიტული)
შედეგინ.წელიჩემპიონატიმოწინააღმდეგე ფინალშიანგარიშიშენ.გამარჯვებული 1. 2000 ერთა თასი ( ინგლისის ნაკრებთან ერთად) 6–4

 სამოყვარულო ფინალები: 4 (3 ტიტული, 1-ჯერ ფინალისტი)
შედეგინ.წელიჩემპიონატიმოწინააღმდეგე ფინალშიანგარიშიშენ.გამარჯვებული 1. 1988 ბრიტანეთის ჩემპიონატი 16-წლამდელთა შორის ფინალისტი 1. 1991 English Amateur Championship  10–13გამარჯვებული 2. 1991 IBSF World Under-21 Championship  გამარჯვებული 3. 1991 Junior Pot Black  

 ადგილი მსოფლიო რეიტინგში 

 სეზონი ადგილი 1992/93 დებიუტი 1993/94 57 1994/95 9 1995/96 3 1996/97 8 1997/98 7 1998/99 3 1999/00 4 2000/01 4 2001/02 2 2002/03 1 2003/04 3 2004/05 1 2005/06 1 2006/07 3 2007/08 5 2008/09 1 2009/10 1 2010/11 3 2010/11. 1-ლი გადათვლა 6 2010/11. მე-2 გადათვლა 9 2010/11. მე-3 გადათვლა 10 2011/12 11 2011/12. 1-ლი გადათვლა 14 2011/12. მე-2 გადათვლა 16 2011/12. მე-3 გადათვლა 14 2012/13 9 2013/14 27

 ო'სალივანის ცნობილი ფანები 
 დემიენ ჰერსტი
 რონი ვუდი

 იხილეთ აგრეთვე 
 მსოფლიო ჩემპიონატი სნუკერში

 რესურსები ინტერნეტში 
საიტები
 ოფიციალური საიტი  
 პროფილი World Snooker-ზე 
 რონი ო'სალოვანის ცხოვრებისეული ფაქტები და სტატისტიკა Snooker-ზე 
 პროფილი Global Snooker-ზე  
 პროფილი Pro Snooker Blog-ზე 
სტატიები
 ცუდი ბიჭი — BBC-ის სტატია ო'სალივანის პრობლემების შესახებ 
ვიდეოები
 სნუკერის მოკლე ლექცია რონი ო'სალივანისგან 
 მეათე მაქსიმალური ბრეიკის რონი ო'სალივანის კარიერაში 

 ლიტერატურა 

 რონი ო'სალივანი Ронни: Автобиография რონი ო'სალივანიа. Изд-во «Полиграфтехно», 2008 год. 

 შენიშვნები 

 სქოლიო 

კატეგორია:მსოფლიო ჩემპიონები სნუკერში
კატეგორია:ინგლისელი სნუკერისტები
კატეგორია:სნუკერისტები 100-ზე მეტი სენჩერი-ბრეიკით
კატეგორია:დაბადებული 1975
კატეგორია:დაბადებული 5 დეკემბერი
კატეგორია:ცოცხალი ადამიანები